ഇബുള് ജെറ്റ് സഹോദരങ്ങളുടെ ജാമ്യം റദ്ദാക്കണമെന്ന് പൊലീസ്, കോടതി ഇന്ന് വാദം കേള്ക്കും കണ്ണൂര്: ആര്ടി ഓഫീസിലെ പൊതുമുതല് നശിപ്പിച്ച കേസില് ജാമ്യത്തില് കഴിയുന്ന ഈ ബുള് ജെറ്റ് സഹോദരങ്ങളുടെ ജാമ്യം റദ്ദാക്കണമെന്ന് ആവശ്യപ്പെട്ട് പൊലീസ് സമര്പ്പിച്ച ഹര്ജി തലശ്ശേരി സെഷന്സ് കോടതി ഇന്ന് പരിഗണിക്കും. ലിബിനും എബിനും ജാമ്യത്തില് തുടര്ന്നാല് തെറ്റായ സന്ദേശമാകും നല്കുക എന്നാണ് പൊലീസിന്റെ വാദം. പബ്ലിക് പ്രോസിക്യൂട്ടര് വിപി ശശീന്ദ്രനാണ് പൊലീസിന് വേണ്ടി ഹര്ജി നല്കിയത്. ഹര്ജിയില് ഇരുവരുടെയും വിശദീകരണം കോടതി ചോദിച്ചിരുന്നു. പൊലീസ് കെട്ടിചമച്ച കേസാണ് ഇതെന്നാണ് ഇ ബുള് ജെറ്റ് സഹോദരങ്ങളുടെ വാദം. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona